stanford-oval/wikipedia huggingface dataset:
נית' פורט טלבוט
ממשלה ופוליטיקה > פוליטיקה וולשית

ציבור הבוחרים לאספה הלאומית של ויילס במחוז מחולק לשני אזורים, אשר שולחים כל אחד נציג:
אברבון, נציג נוכחי - דייוויד ריס, מפלגת הלייבור, מאז שנת 2011
נית', נציג נוכחי - ג'רמי מיילס, מפלגת הלייבור, מאז שנת 2016
ממשלה ופוליטיקה > פוליטיקה של הממלכה המאוחדת

אברבון, נציג נוכחי - סטיבן קינוק, מפלגת הלייבור, מאז שנת 2015
נית', נציגה נוכחית - כריסטינה ריס, מפלגת הלייבור, מאז שנת 2015
כלכלה ותעשייה

בשנת 1991 נית' ופורט טלבוט היה אזור אליו היו מגיעים אנשים רבים הגרים בסביבה למטרות עבודה, ללא מגורים באזור, באופן מובהק (אם כי עם גבולות שונים מגבולות המחוז הנוכחי), אבל בשנת 2001 התקיים מיזוג של האזור למפרץ סוונסי, אליו החלו להגיע אנשים רבים לעבודה..
ביוני 2008 הפעילות הכלכלית ושיעורי התעסוקה בנית' פורט טלבוט היו מתחת לממוצע בוויילס. למרות זאת, ההכנסה של עובדים במשרה מלאה הייתה גבוהה יותר מהממוצע הוולשי או הבריטי.
חשבונות ייצור עבור יותר מ-22% ממקומות העבודה במחוז נמוכים מ-14% בכל ויילס. כמעט 70% מהמשרות הן של מתן שירותים, לעומת הממוצע הוולשי העומד על 80%. קבוצת טאטא היא המעסיקה הגדולה ביותר עם בערך 3,000 אנשי צוות (אם כי בשנת 1979 היא העסיקה כ-12,600 אנשי צוות). מעסיקים גדולים אחרים הם ג'נרל אלקטריק, HI-LEX, חברת TRW בע"מ שנסגרה בשנת 2002, Envases UK בע"מ, Crown Food UK & Ireland, טויודה קוקי, סופידל, קורנליוס אלקטרוניקה, Excel Electronics Assemblies וטדקו.
בפורט טלבוט ממוקם גם בית החולים נית' פורט טלבוט אשר שוכן בדרך בגלן, פורט טלבוט. מנהלת בית החולים הנוכחית היא פיונה ריינולדס.
מתחם בית החולים כולל:
שירותי התמחות רפואית:
קרדיולוגיה
גסטרואנטרולוגיה
דיאטולוגיה
אנדוקרינולוגיה
רפואת קשישים
רפואת נשימה
ניתוח אלקטיבי
אורולוגיה
ניתוח אורתופדי
גינקולוגיה
מחלקה לאנדוסקופיה
יחידה לפציעות קלות - 24 שעות
מרפאות חוץ
שירותי לידה
יחידת הערכת ילדים
מחלקת רדיולוגיה
מחלקה שיקומית
מחלקה לבריאות הנפש
מחלקה לטיפול פליאטיבי
מרכז לילדים
מרכז חינוך
חינוך

המועצה המקומית של נית' פורט טלבוט היא רשות החינוך באזור המפעילה בתי ספר יסודיים ותיכוניים במחוז. רשות החינוך המקומית כוללת 6 בתי ספר לילדים בגילאים 4–7, 6 בתי ספר לצעירים בגילאים 8–12, 56 בתי ספר יסודיים, 11 בתי ספר תיכוניים ושלושה בתי ספר לחינוך מיוחד. לימודים נוספים בנית' פורט טלבוט מסופקים על ידי מגוון מוסדות. בית הספר הקתולי סנט ג'וזף ומרכז הטופס השישי בפורט טלבוט ו-Ysgol Gyfun Ystalyfera מציעים לימודים לגילאי 16–18 במטרה להתכונן לבחינות לתעודת ההשכלה הכללית שלהם (GCE (אנ')). קבוצת נית' פורט טלבוט קולג' פועלת במספר אתרים ברחבי המחוז, הגדולים שבהם ממוקמים בפורט טלבוט, נית' ופונטרדווה.
האתר הראשון המיועד להשכלה גבוהה בנית' פורט טלבוט נפתח בשנת 2015 כאשר אוניברסיטת סוונסי פתחה את קמפוס המדע והחדשנות שלה באזור מחילת קרמלין, ממזרח לעיר סוונסי. לאוניברסיטת דרום ויילס יש קמפוס הממוקם בפארק האנרגיה בגלן בפורט טלבוט. קמפוס בגלן מקיים מחקר על התחדשות מימן וכן מרכז פיתוח.
תקשורת

מהדורה יומית נפרדת של עיתון "South Wales Evening Post" מפורסמת באזור נית' פורט טלבוט. המוציאים לאור של העיתון, דרום מערב ויילס הוצאות לאור, גם מייצרים חינמון שבועי, the Neath & Port Talbot Tribune. המועצה המקומית מפרסמת רבעון, Community Spirit, אשר מיוצר וממומן בשיתוף עם שבעה שותפים אחרים מהמגזר הציבורי.
תחנת הרדיו הקהילתית היא שידורי XS גם בנית' (97.4) וגם בפורט טלבוט (107.9). רדיו האומה משודר בכל מחוז דרום ויילס מהאולפנים בנית', אם כי כיום הוא מבוסס בקארדיף. המחוז הוא חלק מאזורי רישיון רדיו מסחרי עבור תחנת הלהיטים העכשוויים The Wave 96.4 FM, התחנה האחות שלה, סוונסי סאונד, אשר משמיעה מוזיקה למבוגרים ותחנת רדיו מפרץ סוונסי.
ערים תאומות

מחוז נית' פורט טלבוט קיים קשרי ערים תאומות עם:
ספרד אלבסטה, ספרד
צרפת באנייה, צרפת
גרמניה אסלינגן אם נקר, גרמניה
גרמניה היילברון, גרמניה
פולין פיוטרקוב טריבונלסקי, פולין
הולנד שכידאם, הולנד
איטליה אודינה, איטליה
סלובניה ולנייה, סלובניה
צרפת ויין, צרפת
בשנת 2015 מחוז נית' פורט טלבוט הפסיק את כל קשרי הערים התאומות שלו מסיבות כלכליות.
נקודות עניין

פארק יער עפאן - ידוע בעבר בתור עפן ארגוד, הוא יער ופארק לטיול ונופש. בתקופה האחרונה, הוא נהיה מרכז לאופני הרים, עם התפתחות מספר מסלולי רכיבה לאופני הרים.
פארק מרג'ם - יעד שכיח לאליפות העולם בראלי ופופולרי מאוד על תיירים לכל אורך השנה. הפארק גם מכיל מתקני חבלים חווייתיים, טירת מרג'ם וגן משחקים של הרפתקאות ואגדות.
מפלי אברדולה - מפלים בנהר דולה אשר מופיעים בציורו של ויליאם טרנר, "טחנת המים".
חוף אברבון - חוף דגל כחול גדול, פופולרי בקרב גולשים ומעיפי עפיפונים. החוף כולל גם מספר מתקני פנאי כגון קולנוע, מלון, מספר ברים, בתי קפה ומסעדות.
פארק נול - פארק גדול עם אגמים, מפלים מדורגים וחורבות אחוזת נול, הבית הקודם של משפחת מקוורת'.
ביצת קרמלין - אתר בעל עניין מדעי מיוחד הממוקם בסקוון, ליד ניית'.
מוזיאון מכרה הפחם קפן קואד - מכרה פחם לשעבר הפועל כעת כמוזיאון וממוקדם בקריננט, ליד ניית'.
הערות שוליים

↑  האנציקלופדיה האקדמית הוולשית. קארדיף: הוצאת אוניברסיטת ויילס 2008
↑  Neath Port Talbot Hospital
↑  רשימת בתי ספר באתר נית' פורט טלבוט
↑  Culture, Welsh Language and Sport Committee, יום חמישי ה-16 בפברואר 2006
↑  הערים התאומות של נית' פורט טלבוט באתר הרשמי של המחוז
↑  Twinning Arrangements within Neath Port Talbot County Borough Council  (קובץ PDF)
| --- | --- |
בקרת זהויות :  NLI: 987007491964905171  LCCN: no2003075838  MusicBrainz: 18fcc20a-b006-400c-be8a-f405529675bc   WorldCat (עם LCCN): no2003-075838 
עמק עפאן
מרכז פורט טלבוט
פארק מרג'ם
פארק נול
בסיס חיל האוויר המלכותי מרהאם

בסיס חיל האוויר המלכותי מרהאם (אנגלית: RAF Marham) הוא בסיס של חיל האוויר הבריטי, השוכן במחוז נורפוק שבאנגליה. הוא אחד מבסיסי הטיסה המבצעיים העיקריים של חיל האוויר המלכותי ומוצב בו בין היתר כוח מטוסי הקרב לוקהיד מרטין F-35 לייטנינג II העיקרי של החיל, הכולל כיום את טייסת 617 וטייסת 207.
יחידות מוצבות בבסיס

חיל האוויר המלכותי:
להק 1 (קרב)
מפקדת מערך מטוסי לייטנינג (לוקהיד מרטין F-35 לייטנינג II)
טייסת 617
טייסת 207
להק 2 (סיוע)
כנף שיטור ואבטחה 2
כנף הגנת הכוח 3
מפקדת כנף הגנת הכוח 3
טייסת מילואים 2620 (מחוז נורפוק)
טייסת משטרה 6
טייסת 15 רגימנט חיל האוויר המלכותי
זרוע האוויר של הצי המלכותי:
טייסת אוויר ימית 809
הצבא הבריטי:
צוות 534, חטיבת ההנדסה ה-8 (חיל ההנדסה המלכותי)
מרהאם מהאוויר לאחר הרחבת מסלולי הטיסה ב-1944.
גרימואלד הצעיר

גרימואלד השני (Grimoald II בצרפתית: Grimaud, גרימו; מת בשנת 714), המכונה הצעיר, היה המאיורדומוס (ראש הארמון) של נויסטריה משנת 695.
חייו

גרימואלד היה בנם השני של פפין האמצעי ופלקטרודיס. אביו הציב אותו במשרת המאיורדומוס בממלכת נויסטריה בזמן כלשהו לאחר שנת 700, כשהיה עדיין צעיר.
כאשר אחיו הבכור, דרוגו משמפאן, מת בשנת 708, קיבל גרימואלד את האחריות גם על צפון בורגונדיה.
גרימואלד התחתן עם תיאודסינדה (או תיאודלינדה) (אנ'), בתו של רדבוד, מלך הפריזים (אנ'), ונולדו לו שני בנים: תיאודואלד וארנולד.
בעת שחזר מביקור בקברו של הקדוש למברט (אנ') בלייז', נרצח גרימואלד בדרך לז'ופיל (Jupille) על ידי אדם בשם רנגאר (Rangar), שהיה מועסק על ידי חותנו.
בניו של גרימואלד ניהלו מאבק כדי להיות מוכרים כיורשיו האמיתיים של פפין, מאחר שגרימואלד מת לפני אביו, ואחיו למחצה של גרימואלד, קרל (מרטל), ירש את אדמותיו ומשרותיו של אביהם.
הערות שוליים

↑  Pierre Riché, The Carolingians: A Family Who Forged Europe, University of Pennsylvania Press, 1993, p. 28
↑  Pierre Riché, The Carolingians: A Family Who Forged Europe, University of Pennsylvania Press, 1993, p. 33
| השושלת הקרולינגית |
| --- | --- | --- |
| שבט פפין | פפין הזקן (580–640) • גרימואלד הזקן (616–656) • כילדברט המאומץ (מת ב-662) |  |
| שבט ארנולף | ארנולף ממץ (582–640) • כלודולף ממץ (מת ב-696 או 697) • אנסגיזל (מת לפני 679) • פפין האמצעי (635–714) • גרימואלד הצעיר (מת ב-714) • דרוגו משמפאן (670–708) • תיאודואלד (708–741) • כילדברנד הראשון (מת ב-743 או 751) |  |
| השושלת הקרולינגית | קרל מרטל (686–741) • קרלומן (מת ב-754) • פפין הגוץ (714–768) • קרלומן הראשון (751–771) • קרל הגדול (מת ב-814) • לואי החסיד (778–840) |  |
| לאחר הסכם ורדן (843) | לותאר הראשון (795–855) • קרל הקירח (קרל השני) (823–877) • לואי הגרמני (לואי השני) (804–876) |  |
| --- | --- |
בקרת זהויות :  GND: 136986382  VIAF: 81240337   WorldCat (עם VIAF): 81240337
גלימזיאן חוסאינוב

גלימזיאן סאליחוביץ' חוסאינוב (ברוסית: Галимзя́н Салихович Хусаи́нов; בטטרית: Галимҗан Салих улы Хөсәенев; ‏27 ביוני 1937 – 5 בפברואר 2010) היה כדורגלן ומאמן כדורגל סובייטי - טטרי, ששיחק בעמדת חלוץ בספרטק מוסקבה ובנבחרת ברית המועצות.
ביוגרפיה

חוסאינוב נולד בכפר נוביה איגלייקינו, טטרסטן, שבברית המועצות לאב שהיה קצין ק.ג.ב. בהמשך עברה המשפחה לעיר קויבישב. הוא עסק בספורט מגיל צעיר. בגיל 16 התקבל לקבוצת דינמו קוייבישב, מהליגה השנייה (הליגה השלישית בחשיבותה בברית המועצות). בקיץ שיחק בליגה לכדורגל ובחורף שיחק בליגה לנוער של הוקי רוסי - בשנת 1955 זכה עם קבוצתו באליפות ברית המועצות בהוקי לנוער. בגיל 20 הצטרף לקבוצת קריליה סובייטוב. הוא שיחק בקבוצה במשך 3 שנים, ובשנתו האחרונה היה קפטן הקבוצה. בשנת 1960 עבר לקבוצת ספרטק מוסקבה מהליגה הבכירה בברית המועצות, בה שיחק עד לפרישתו. חוסאינוב הפך מהר מאוד לשחקן בהרכב הקבוע של הקבוצה. הוא זכה עם הקבוצה בשתי אליפויות ובשלושה גביעי ברית המועצות. בשנים 1967–1973 שימש כקפטן הקבוצה.
במדי נבחרת ברית המועצות ערך את הופעת הבכורה ב-17 באוגוסט 1960 נגד מזרח גרמניה בברלין. הוא היה בסגל הנבחרת למונדיאל 1962 בצ'ילה, השתתף במשחק אחד של הנבחרת במהלך הטורניר.
ביורו 1964 שותף חוסאינוב בשני משחקי הטורניר - הוא הבקיע שער בהפסד 2–1 בגמר למארחת ספרד. במונדיאל 1966 באנגליה השתתף חוסאינוב ב-4 מתוך 6 משחקי הנבחרת בטורניר.
חוסאינוב לא זומן לסגל הנבחרת ליורו 1968. אחרי שנת 1969 לא זומן יותר לנבחרת.
לאחר פרישה ממשחק פעיל היה עוזר מאמן בקבוצות ספרטק נלצ'יק, ספרטק מוסקבה ופחטקור טשקנט.
מת ב-5 בפברואר 2010 במוסקבה. נטמן בבית העלמין דנילובסקויה. אצטדיון הכדורגל בעיר נורלט שבטטרסטן קרוי על שמו. בפארק שליד האצטדיון מוצב פסל לזכרו.
תארים

אליפות ברית המועצות: 1962, 1969
גביע ברית המועצות: 1963, 1965, 1971
מקום שני באליפות אירופה: 1964
מקום רביעי בגביע העולם: 1966
גארי רובקון

| --- | --- |

 לידה:  26 במרץ 1952 (בן 72) ברקלי, ארצות הברית 
 ענף מדעי:  ביולוגיה מולקולרית
 מקום מגורים:  ארצות הברית
 מקום לימודים:  בית הספר לרפואה של הרווארד  אוניברסיטת קליפורניה בברקלי 
 מנחה לדוקטורט:  דייוויד בולטימור, רוברט הורביץ 
 מוסדות:  אוניברסיטת הרווארד 
 פרסים והוקרה:  פרס נובל לפיזיולוגיה או לרפואה (2024)  פרס מרץ' אוף דיימס בביולוגיה התפתחותית (2016)  פרס פריצת דרך במדעי החיים (2015)  פרס גרובר בגנטיקה (2014)  פרס וולף לרפואה (2014)  פרס אריכות הימים (2013)  Irving S. Wright Award of Distinction (2013)  Dr. Paul Janssen Award for Biomedical Research (2012)  פרס דן דוד (2011)  פרס מסרי (2009)  פרס לואיזה גרוס הורביץ (2009)  פרס קרן גיירדנר הבינלאומי (2008)  מדליית בנג'מין פרנקלין (2008)  פרס אלברט לסקר למחקר רפואי בסיסי (2008)  Clarivate Citation Laureates (2008)  פרס רוזנסטיל (2004) 
 תרומות עיקריות
 גילוי ה-microRNA ותפקידו בוויסות גנים לאחר שעתוק
 
גארי ברוס רובקון (באנגלית: Gary Bruce Ruvkun; נולד ב-26 במרץ 1952) הוא ביולוג מולקולרי יהודי-אמריקאי, חתן פרס נובל לפיזיולוגיה או לרפואה לשנת 2024, מבית החולים הכללי מסצ'וסטס ופרופסור לגנטיקה בבית הספר לרפואה באוניברסיטת הרווארד בבוסטון. הפרס ניתן לו על גילוי ה-microRNA ותפקידו בוויסות גנים לאחר שעתוק.
ביוגרפיה

רובקון נולד וגדל בברקלי שבקליפורניה למשפחה יהודית, בנם של שמואל ודורה (לבית גורביץ') רובקון. הוא קיבל תואר ראשון באמנויות עם התמחות בביופיזיקה מאוניברסיטת קליפורניה בברקלי בשנת 1973. הוא קיבל דוקטור לפילוסופיה בביופיזיקה מאוניברסיטת הרווארד בשנת 1982. את לימודי הדוקטורט שלו עשה במעבדה של פרדריק מ. אוסובל, שם חקר גנים של קיבוע חנקן חיידקי, והשלים פוסט-דוקטורט עם רוברט הורביץ במכון הטכנולוגי של מסצ'וסטס (MIT) ווולטר גילברט מהרווארד.
ב-1993 גילה ביחד עם פרופ' ויקטור אמברוז את ה-microRNA ותפקידם בבקרה בביטוי גנים, התהליכים שמובילים לייצור חלבון המקודד בגנים מסוימים. מנגנון ה-microRNA מבוסס על רצפים קצרים מאוד של החומר הגנטי, והוא אחד המנגנונים שמאפשרים לכל תא לייצר חלבונים שונים, אף על פי שהחומר התורשתי זהה בכולם. רובקון גילה גם מאפיינים רבים של דמוי אינסולין בוויסות ההזדקנות והמטבוליזם.
פרסים

בשנת 2008 זכה בפרס קרן גיירדנר הבינלאומי
בשנת 2008 זכה במדליית בנג'מין פרנקלין
בשנת 2008 זכה בפרס לסקר למחקר רפואי בסיסי
בשנת 2009 זכה בפרס לואיזה גרוס הורביץ
בשנת 2009 זכה בפרס מאסרי
בשנת 2011 זכה בפרס דן דוד
בשנת 2014 זכה בפרס וולף
בשנת 2015 זכה בפרס פריצת דרך במדעי החיים
בשנת 2024 זכה בפרס נובל לפיזיולוגיה או לרפואה
אנדרו רייפלד

| --- | --- |

אנדרו רייפלד בבית הכנסת דרכי נעם ברמת השרון, 8 בנובמבר 2024
 לידה:  28 בדצמבר 1965 (בן 58) 
 מקום לימודים:  אוניברסיטת רוצ'סטר  פי בטא קפא  אוניברסיטת שיקגו 
 
אנדרו רייפלד (נולד ב-28 בדצמבר 1965) הוא מדען פוליטי אמריקאי המכהן כנשיא העשירי והנוכחי של ההיברו יוניון קולג' - המכון היהודי לדת, שם הוא גם פרופסור למחשבה פוליטית. מחקריו התמקדו בעיקר במושגים ובהיסטוריה של הייצוג הפוליטי; בחינת כיצד עיצוב ורפורמה מוסדיים (למשל, הצבעה, חלוקה מחדש וכישורים לתפקיד) יכולים לחזק את הדמוקרטיה ולקדם את הצדק.
השכלה

רייפלד סיים את לימודיו בהצטיינות מאוניברסיטת רוצ'סטר ב-1989 עם תואר B.A. בפילוסופיה וקיבל תואר שני במדיניות ציבורית בבית הספר האריס למדיניות ציבורית באוניברסיטת שיקגו. הוא קיבל את הדוקטורט שלו במדעי המדינה באוניברסיטת שיקגו בשנת 2000 בהנחיית קאס סאנסטיין, צ'ארלס לארמור וסוזן סטוקס.
קריירה

לאחר שסיים את לימודיו באוניברסיטת רוצ'סטר בשנת 1989, החל רייפלד בקריירה מוקדמת בשירות קהילתי יהודי, עבד עבור האיחוד ליהדות רפורמית בניו ג'רזי, וכיהן עם הרב לאון מוריס במומבאי, הודו ומזרח אירופה כחלק מהארגון. חיל השירות היהודי של ועדת ההפצה היהודית האמריקאית.
משנת 2001 ועד 2019, רייפלד היה חבר בפקולטה באוניברסיטת וושינגטון בסנט לואיס, שם מינויו הראשון היה במחלקה למדעי המדינה ו (מ-2007 עד 2010) שימש כמנהל לימודי התואר הראשון שלה. כמו כן לימד בחוגים לחשיבה וניתוח חברתיים, מחקרים אמריקאים ובפקולטה למשפטים. הוא זכה במלגת פולברייט ב-2011, והיה מרצה אורח באוניברסיטת שיקגו וב-Libra Università Internazionale degli Studi Sociali "Guido Carli" (LUISS) ברומא. בשנת 2002, רייפלד הקים והנחה את הסדנה הבינתחומית בנושא פוליטיקה, אתיקה וחברה (WPES) באוניברסיטת וושינגטון בסנט לואיס.
היברו יוניון קולג'

בשנת 2012, רייפלד מונה לנשיא והמנכ"ל ה-12 של הפדרציה היהודית של סנט לואיס, שם כיהן עד 2019. הוא ניתב מחדש את המוסד לעבר גישה שיתופית ופיתוח הקהילה, והשיק בהצלחה קמפיין לבנייה מחדש של מוזיאון השואה בסנט לואיס על שם קפלן פלדמן.
רהפלד נבחר לנשיא העשירי של ההיברו יוניון קולג' - המכון היהודי לדת בדצמבר 2018 והחל את עבודתו שם באפריל 2019. טקס רשמי נערך בבית הכנסת ההיסטורי בסינסינטי, אוהיו, כיום בית הכנסת אייזק מ. וייז, ב-27 באוקטובר 2019. רייפלד הוא הראשון שאינו רב שמונה לתפקיד. בנאום ההשבעה שלו, הנשיא רייפלד ציין, "ההיברו יוניון קולג' מניע את פיתוח הרעיונות והמנהיגות המחזקים את המרחב הציבורי היהודי: המוסדות המהווים את היריעה של החיים הקהילתיים שעליהם אנו כעם מממשים את ערכינו הקולקטיביים כדי לשרת את הטוב והקדוש ביותר ונוביל את עולמנו לצדק". בהרהורים על הקהילה היהודית המשתנה, הוא ציין, "הקהילות היהודיות שלנו הופכות מגוונות הרבה יותר מאשר בעבר. אנחנו רב-גזעיים; בין-דתי ; בין-עדתי; לא דתי; בין-מגדרי. עלינו להכין את התלמידים שלנו להנהיג קהילות שבעצמן לא תמיד מוכנות לאמץ את השינוי הזה."
בשיתוף עם חבר הנאמנים של ההיברו יוניון קולג', רייפלד מוביל תהליך תכנון אסטרטגי המתמקד בחמש מטרות מרכזיות: קידום מצוינות חינוכית, חיזוק תמיכת התלמידים, הגדלת ההשפעה, השגת קיימות פיסקלית והבטחת תרבות קדושה ומכבדת. הוא הצהיר, "אנחנו מתכננים לעתיד משמעותי ובר קיימא - עתיד שבו היהדות משגשגת בגלל המנהיגים יוצאי הדופן שאנו מביאים. אנחנו בצומת דרכים. אנו מכירים בכך ששינוי הוא בלתי נמנע ואנו מברכים עליו. החזון והנחישות שלנו יבטיחו את עתידנו היהודי המבטיח."
רייפלד הוא תומך נלהב של סביבות קדושות ומכבדות בהיברו יוניון קולג', וקובע, "עלינו להמשיך להילחם בכל ניצול לרעה של כוח, הטיה ואפליה, כולל על בסיס גזע, דת, מגדר, נטייה מינית, זהות מגדרית, מוגבלויות פיזיות או נפשיות, מוצא לאומי ומאפיינים אישיים חשובים אחרים. זוהי האחריות הקדושה שלנו ליצור סביבה בטוחה ומכבדת במכללה-מכון, מתוך הכרה בכך שכולנו, בכל המגוון שלנו, נוצרנו בצלם אלוקים בדמות אלוהים". תחת הנהגתו הוא יזם שתי סקירות משמעותיות של התרבות בהיברו יוניון קולג', כולל הובלת מועצת המנהלים של ההיברו יוניון קולג' לעסוק בתהליך של פיוס, שהביא כצעד ראשון לדוח החקירות ההיסטורי של מורגן לואיס מנובמבר 2022.
רייפלד מחויב עמוקות לסביבה האקדמית כמקום לטיפוח שיחות קשות כפי שהתבטא בנאום הטקסי ב-2009 באוניברסיטת וושינגטון.
רייפלד כתב רבות על סוגיות של צדק חברתי וערכים אתיים יהודיים, אתגרי המגפה, וחינוך סמינרי. הוא הרצה על יהדות ליברליות וציונות ועל עתיד החינוך הסמינרי, ודגל במחויבות של ההיברו יוניון קולג' לישראל ובתוכניות של קמפוס ירושלים הכשרת אנשי דת ישראלים רפורמים ומחנכים פלורליסטיים, לקידום סובלנות והבנה בקרב מחנכים יהודים, מוסלמים ונוצרים בירושלים, וחינוך לרבנות, חזנות וחינוך בצפון אמריקה תלמידים לבנות גשרים של אחריות הדדית עם יהדות העולם.
חיים אישיים

רייפלד נולד בבולטימור, ואת ילדותו המוקדמת בילה בוונטנור, ניו ג'רזי. אמו, בוורלי רייפלד, אשת מקצוע מיומנת ביחסי ציבור, הייתה המייסדת של מועצת האזרחים של מחוז אטלנטיק לאיכות הסביבה. אביו, רקס רייפלד, היה קצין צבאי ששירת כקפטן בצבא ארצות הברית במהלך מלחמת קוריאה מ-1950 עד 1951. הוא התפטר מהצבא כרס"ן ב-1963 והיה יועץ השקעות עד פרישתו ב-2015. אמו החורגת, רות וולף רייפלד, (נפטרה ב-2003) נולדה באאכן, גרמניה וברחה עם משפחתה הקרובה ב-1939, ואיבדה את רוב קרוביה האחרים במחנות הריכוז. היא הייתה מנהיגה בקהילה האזרחית והיהודית של בולטימור, כיהנה כמנהלת המייסדת של תאגיד Northwest Baltimore, והקימה את Baltimore BLEWS, קבוצה לקידום דיאלוג בין שחורים ליהודים.
רייפלד נשוי לד"ר מיגי גרינברג ולהם שני ילדים.
הערות שוליים

↑  Andrew Rehfeld, HUC (באנגלית אמריקאית)
↑  Labor, Work, Action: Andrew Rehfeld MPP'94 and the Human Condition, The University of Chicago Harris School of Public Policy, ‏2024-11-08 (באנגלית)
1 2  StackPath, web.archive.org, ‏2022-06-26
1 2 3  Josefin Dolsten, In a first, Reform rabbinical school won’t be led by a rabbi, Jewish Telegraphic Agency, ‏2018-12-18 (באנגלית אמריקאית)
↑  The Enquirer, 3 things to know about Hebrew Union College and its new president, Andrew Rehfeld, The Enquirer (באנגלית אמריקאית)
↑  Meet The New Leader Of Hebrew Union College, WVXU, ‏2019-10-25 (באנגלית)
↑  Sam March, Jewish Federation of St. Louis Elects Andrew Rehfeld, Ph.D. as New Chief Executive, Jewish Federation of St. Louis, ‏2012-06-27 (באנגלית אמריקאית)
↑  Jewish Federation of St. Louis names Andrew Rehfeld as CEO, www.bizjournals.com
↑  JEWISH LIGHT EDITORIAL, The Remarkable Rehfeld Record, St. Louis Jewish Light, ‏2018-12-27
↑  December 18, 2018, Andrew Rehfeld, Ph.D., Elected 13th President of HUC-JIR, eJewishPhilanthropy, ‏2018-12-18
↑  Reform movement's rabbinical school inaugurates a non-rabbi as president for the first time, Jewish Telegraphic Agency, ‏2019-10-29 (באנגלית אמריקאית)
↑  Now Is the Time (באנגלית), נבדק ב-2024-11-09
↑  Developing a Sacred Respectful Community at HUC-JIR, HUC (באנגלית אמריקאית)
↑  Jewish Federation of St. Louis (2013-11-04), 2009 Convocation Address by Andrew Rehfeld at Washington University in St. Louis, נבדק ב-2024-11-09
↑  On the authenticity of Reform Judaism and its use in responding to our current crisis, scriptions, ‏2020-10-28 (באנגלית אמריקאית)
↑  HUC Connect June, pr.huc.edu
↑  Andrew Rehfeld & Edward Rehfeld - Stockton University, stockton.academicworks.com
↑  By, Ruth W. Rehfeld, 75, longtime activist who championed city neighborhoods, Baltimore Sun, ‏2003-05-14 (באנגלית אמריקאית)
↑  Ryan Torok, Hebrew Union College Appoints New President, Jewish Journal, ‏2018-12-18 (באנגלית אמריקאית)
| --- | --- |
בקרת זהויות :  NLI: 987007461413305171  BIBSYS: 6038795  ISNI: 0000 0001 0972 9488  LCCN: n2004104817  SUDOC: 111079934  VIAF: 53547257   WorldCat (עם VIAF): 53547257
אורי מקלב

ישראל מאיר אורי מקלב (נולד ב-10 בינואר 1957) הוא סגן שר לפיתוח ותחבורה חרדית במשרד ראש הממשלה ובמשרד התחבורה וחבר הכנסת בהפסקת כהונה מטעם דגל התורה בסיעת יהדות התורה. בין היתר כיהן כסגן יושב ראש הכנסת וכיו"ר ועדת המדע והטכנולוגיה.
ביוגרפיה

נולד וגדל בבני ברק למרדכי ונחמה מקלב. אבי סבו היה מרדכי מקלב. נקרא על שם דודו אורי מקלב, לוחם אצ"ל שנפל במלחמת העצמאות.
בילדותו למד מקלב בתלמוד תורה תשב"ר, משם המשיך לישיבת קול תורה לצעירים ובהמשך למד בישיבת פוניבז', ולאחר סיום לימודיו הוסמך לרבנות. נישא בסוף שנות ה-70 והתגורר בשכונת קטמון בירושלים, בשנות ה-80 עבר לשכונת רמות ד' שבה הוא מתגורר כיום.
כנציג תנועת דגל התורה היה מקורב לבכירי ההנהגה הליטאית: לרב אליעזר מנחם מן שך לרב יוסף שלום אלישיב, לרב אהרן לייב שטיינמן ולרב חיים קניבסקי ולרב גרשון אדלשטיין. כשאר חברי הכנסת של דגל התורה הוא נהג להתייעץ עם מנהיגים אלו.
פעילות פוליטית

מקלב פעל כעסקן ציבור במסגרת תנועת דגל התורה וב-1993 התמנה כסגן ראש עיריית ירושלים מטעם סיעת יהדות התורה. במהלך עבודתו בעיריית ירושלים שימש חבר הנהלת העירייה, מחזיק תיק החינוך, חבר בוועדות לענייני כספים וחינוך, בוועדה המקומית לתכנון ולבנייה וכנציג המועצה בהנהלת "חברת הגיחון" – תאגיד המים והביוב של ירושלים, ובהנהלת מרכז הקונגרסים הבינלאומי בירושלים.
כחלק מהסכם רוטציה שבמסגרתו פינה את מקומו בכנסת ה-17 איש אגודת ישראל, יעקב כהן, החל מקלב, בברכתו של הרב אלישיב, לכהן כחבר הכנסת החל מ-31 ביולי 2008, והיה לנציג השלישי של דגל התורה במסגרת סיעת יהדות התורה בכנסת ה-17, לצידם של אברהם רביץ ומשה גפני.
בבחירות לכנסת השמונה עשרה שובץ כנציג דגל התורה במקום הרביעי ברשימת יהדות התורה ונבחר שוב לכהן כחבר הכנסת מטעמה. בכנסת זו מונה לסגן יושב ראש הכנסת, תפקיד בו כיהן עד 18 ביולי 2012, וליושב ראש ועדה מיוחדת לפניות הציבור, תפקיד שבו החזיק עד 2011. כן חבר מקלב בוועדות החוץ והביטחון, הפנים והגנת הסביבה, החוקה, חוק ומשפט. כן עומד מקלב בראש השדולה למען ירושלים.
ב-2011 קיבל את אות הפרלמנטר המצטיין לשנה זו מאת המכון הישראלי לדמוקרטיה.
גם בכנסת התשע-עשרה שימש במשך תקופה כסגן יושב-ראש הכנסת, כן היה חבר בוועדת החוץ והביטחון, בוועדת הכנסת, בוועדת החוקה, חוק ומשפט ובוועדה המשותפת של ועדת החוץ והביטחון וועדת החוקה, חוק ומשפט בהתאם לחוק שירות ביטחון – פטור מטעמי הכרה דתית.
בכנסת העשרים מיוני 2015 החל ח"כ מקלב לכהן כיושב-ראש ועדת המדע והטכנולוגיה וועדת המשנה לבטיחות בדרכים. כן היה חבר בוועדת הכלכלה, בוועדת הפנים והגנת הסביבה, בוועדת החוקה, חוק ומשפט, בוועדה המיוחדת לזכויות הילד ובוועדות נוספות, במושב החורף של הכנסת העשרים ניהל ח"כ מקלב את מרבית ישיבות ועדת החוקה חוק ומשפט של הכנסת לאחר שיו"ר הוועדה הקבוע חבר הכנסת ניסן סלומינסקי השעה את עצמו לאור החשדות כנגדו, ח"כ מקלב עמד אף בראשות הוועדה המשותפת לוועדות המדע והטכנולוגיה, החוקה והפנים בהתאם לחוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע.
מקלב נחשב לחבר כנסת פעיל, הן בתחום הנוכחות בכנסת והן בתחום החקיקה.
בפברואר 2018 היה מקלב אמור להשתתף בישיבה בוועדת החוץ והביטחון שעסקה בביטול פטור מגיוס למי שהגישה הצהרת דת שקרית, בעקבות כך אנשי הפלגים הקיצוניים בירושלים ערכו הפגנה סוערת מול ביתו, מקלב נחלץ מביתו בעזרת המשטרה.
מקלב הוא זוכה אות אביר איכות השלטון לשנת 2018 לצד תשעה נוספים.
במאי 2020 מונה לסגן שרת התחבורה והבטיחות בדרכים. הוא התפטר במסגרת החוק הנורווגי ופינה את מקומו לאליהו ברוכי.
באפריל 2021 לאחר הסבב הרבעי של הבחירות בישראל התפטר שוב מהכנסת במסגרת "החוק הנורווגי" לטובת אליהו ברוכי, וחזר לכנסת עם תום כהונת הממשלה ה-35.
באפריל 2022 קיבל את אות ההוקרה של ארגון עזר מציון לסיוע לחולים ובעלי צרכים מיוחדים.
באוגוסט 2022 דורג בפַּרלמטר של "שקוף" ונמצא כמוביל במספר ההצעות לסדר שאושרו.
פעילות פוליטית > הקמת הרשות לפיתוח כלכלי חברתי במגזר החרדי

לאחר שנחתמו ההסכמים הקואליציוניים לקראת השבעתה של ממשלת ישראל השלושים וחמש, ביולי 2020 יזם מקלב את הקמת הרשות הממשלתית לפיתוח כלכלי-חברתי של המגזר החרדי, הרשות לפיתוח כלכלי-חברתי של המגזר החרדי היא יחידה במשרד לשוויון חברתי האמונה על הפיתוח הכלכלי, החברתי וצמצום הפערים בחברה הישראלית בין האוכלוסייה החרדית לציבור הכללי במדינת ישראל. הרשות הוקמה מכוח החלטה 182 של הממשלה. תחילה הייתה הרשות כיחידה במשרד ראש הממשלה, עם השבעת הממשלה השלושים ושש הועברה היחידה למשרד לשוויון חברתי. החלטת הממשלה השלושים ושבע החזירה את הרשות למשרד ראש הממשלה, והרחיבה את סמכויותיה כך שיכללו גם סמכויות ביצוע.
באוגוסט 2021 נבחר מקלב לאחד ממאה המשפיעים של העיתון 'דה מרקר' בכלכלה הישראלית לשנה זו
חקיקה

חוק עידוד תרומות מזון המאפשר הגנה על תורמי מזון ועמותות מזון העומדים בסטנדרטים של בטיחות מזון, מפני אחריות לנזקים שעלולים להיגרם בשל המזון שנתרם על ידם.
תיקון לחוק דמי מחלה המאפשר קבלת ימי מחלה להורה שאחד מילדיו זקוק לטיפולי דיאליזה.
חוק קבוצות הרכישה המאפשר פטור ממס רכישה וזכאות למס הכנסה שלילי לרוכשי דירות בקבוצת רכישה שלא קיבלו לידם את דירתם.
חוק חברות הביטוח המשית קנס כספי על חברת ביטוח אשר מסרבת לשלם את הפוליסה למבוטח ללא סיבה
תיקון לחוק ביטוח המחייב את חברות הביטוח להודיע לצד ג' קודם פנייתה לבית המשפט כנגדו.
תיקון לחוק עבודת נשים המקנה ארבעים שעות מחלה לנשים עובדות אשר עוברות טיפולי פוריות.
חיים אישיים

נשוי לחנה ואב לחמישה, ומתגורר בשכונת רמות בירושלים.
גיסו הוא הדיין הרב אברהם שינדלר.